钦定古今图书集成/明伦汇编/官常典/第539卷 > 史昭
## 钦定古今图书集成/明伦汇编/官常典/第539卷 > 史昭

按《明外史》本传：“昭，合肥人。永乐初，积功至都指挥佥
事。八年充总兵官，镇凉州。土军老的罕先与番官千
户虎保作乱，虎保败就抚，昭策其必叛，上书言状。诏
与甘肃守将协图之。未至，而老的罕果叛，与都指挥
满都等击平之，移镇西宁。仁宗立，进都督佥事。上言
西宁俗鄙悍，请设学校如中土。报可。宣德初，昭以卫
军守御，不暇屯种，其家属愿力田者七百七十馀人，
请俾耕艺，收其赋以足军食。”从之。曲先卫都指挥使
散即思邀却西域往来使臣，昭与中官王安、王瑾讨
之。长驱至曲先，散即思望风遁。擒其党荅荅不花等，
获男女三百四十人，马驼牛羊三十馀万，威震塞外。
捷闻，玺书慰劳，赏赉加等。七年春，以征西将军镇守
宁夏。孛的打里麻犯边，遣兵击之，至阔台察罕，俘获
甚众。进都督同知。正统初，巡徼塞外。部将熊震遇寇，
与战败之。昭以宁夏孤悬河外，自河以东抵绥德，延
袤二千里，旷远难守。乃请于花马池筑哨马营，增设
烽堠，直接哈剌兀速之境。边备大固。寻进右都督。时
阿台朵儿只伯数盗边。诏昭与甘肃守将蒋贵、赵安
搜剿。昭绐贵，贼已往亦集乃，贵遂不前。昭追贼且近，
又逗留，并无功而还，被诏切责，贬都督佥事。三年复
右都督。八年以老召还，卒。昭居宁夏十二年，老成持
重，兵政修举。亦会寇势衰，边境得无事。兵部尚书王
骥、宁夏参将王荣尝举其过。朝议以昭守边久，习兵
事，不“易也”，而与昭并为边将最久，有勋绩可称者，刘
昭至二十年，李达至四十年，并为番汉所畏服。